 Dad badan oo u dhuun daloola siyaasadda Soomaaliya, ayaa waxa ay sheegayaan in damaca waalan ee Isutagga Imaaraadka Carabta uu yahay mid halis siyaasadeed iyo dhaqaalle gelinaya mustaqbalka ifaya ee Soomaaliya, lana mid noqon doono mid la mid ah caqabadaha ka soo banbaxay heshiiskii iskaashiga ee Kenya lala saxiixday 2009 ee sabab u noqday in muran la geliyo xuduud badeedka Soomaaliya ay la wadaagto Kenya, iyadoo dhowaan Dowladda Soomaaliya ay hordhigtay Maxkamadda Caalamiga ah ee Cadaaladda Hague feylka ku saabsan arrintaasi, labada dalna ay aragtiyo iska horjeeda kala dhiibteen. 